న్యూఢిల్లీ: తమకు వడ్డిస్తున్న నాసిరకం భోజనంపై బీఎస్ఎఫ్ జవాను  తేజ్ బహదూర్ సోషల్ మీడియాలో పోస్టు చేసిన వీడియో ప్రకంపనలు ఇంకా కొనసాగుతూనే ఉన్నాయి. సైనికులకు పెడుతున్న ఆహార పదార్ధాల్లో నాణ్యత లోపించిందన్న ఆరోపణలపై సమాధానమివ్వాలంటూ బీఎస్ఎఫ్, కేంద్ర హోంశాఖలకు ఢిల్లీ హైకోర్టు నోటీసులు జారీ చేసింది. సైనికులకు వడ్డిస్తున్న భోజనం, సమస్యలపై దాఖలైన ఓ పిటిషన్కు స్పందిస్తూ కోర్టు ఈ ఆదేశాలు జారీ చేసింది. ప్రభుత్వం తమకు పంపిన నిత్యావసరాలను పై అధికారులు ‘‘మార్కెట్లో సగం రేటుకే అమ్మేసుకుంటున్నారని’’ తేజ్ బహదూర్ యాదవ్ తన వీడియోలో ఆరోపించాడు. నాసిరకం ఆహారంపై ప్రభుత్వం దర్యాప్తు చేయాలంటూ కోరాడు. దీనిపై దేశవ్యాప్తంగా తీవ్ర నిరసన వ్యక్తమయింది. మిగతా జవాన్లు కొందరు ఇదే తరహాలో సోషల్ మీడియాలో స్పందించడంతో మరింత కలకలం రేగింది. దీనిపై కేంద్రం బీఎస్ఎఫ్ నుంచి సమగ్ర నివేదిక కోరింది. మరోవైపు సైనికులు తమ సమస్యలను చెప్పుకునేందుకు సోషల్ మీడియాను ఆశ్రయించవద్దని ఆర్మీ చీఫ్ ఆదేశించారు.
newdhilly: tamaku vaddistunna naasirakam bhojanampai bsf javaanu  tej bahadur soshal medialo postu chesina veedio prakampanalu inka konasagutune unnaayi. sainikulaku pedutunna aahaara padaardhaallo naanhyata lopinchindanna aaropanalapai samaadhaanamivvaalantuu bsf, kendra homsakhalaku dhilli hycortu notisulu jaarii chesindi. sainikulaku vaddistunna bhojanam, samasyalapai daakhalaina oo pititionku spandistuu kortu ee aadesaalu jaarii chesindi. prabhutvam tamaku pampina nityaavasaraalanu pai adhikaarulu ‘‘marketlo sagam retuke ammesukuntunnarani’’ tej bahadur yadav tana veediyolo aaropinchaadu. naasirakam aahaarampai prabhutvam daryaaptu cheyalantu koradu. deenipai desavyaaptamgaa teevra nirasana vyaktamayindi. migata javaanlu kondaru ide tarahaalo soshal medialo spandinchadamto marinta kalakalam regindi. deenipai kendram bsf nunchi samagra nivedika korindi. marovaipu sainikulu tama samasyalanu cheppukunenduku soshal meedianu aasrayinchavaddani armi cheef aadesinchaaru.